open-index/open-wikipedia-markdown huggingface dataset:
פרס שומר ציון

**פרס שומר ציון** הוא פרס הניתן לאישיות שפעלה למען ירושלים או ישראל והגברת המודעות לחשיבות העיר והזיקה אליה. הפרס ניתן על ידי מרכז אינגבורג רנרט ללימודי ירושלים.

## רשימת הזוכים
* אלי ויזל - (1997)
* הרמן ווק- (1998)
* א"מ רוזנטל - (1999)
* מרטין גילברט - (2000)
* סינתיה אוזיק - (2001)
* צ'ארלס קרוטהאמר - (2002)
* רות רוסקיס וייז - (2003)
* ארתור כהן - (2004)
* ויליאם ספאייר  - (2005)
* דניאל פייפס - (2006)
* נורמן פודהורץ - (2007)
* דוד בארי, מרדכי אליאב, יהודה מאלי - (2008)
* קרולין גליק - (2009)
* מלקולם הונליין - (2010)
* דורי גולד
* רשות העתיקות בראשות יהושע דורפמן - (2012).
* ג'יימס סניידר - (2013)
* ג'ו ליברמן
* ג'ון בולטון - (2017)
* הרב ישראל מאיר לאו - (2018)
* נתן שרנסקי - (2019)
* דייוויד פרידמן - (2022)

*
שומר ציון
שומר
משה גלעד

**משה גלעד** (נולד ב-7 במאי 1956) הוא עיתונאי ישראלי עצמאי העוסק בכתיבה על אודות אתרי תיירות, נסיעות וטיולים ברחבי העולם.

## ביוגרפיה
גלעד נולד וגדל בפתח תקווה. אמו, ציפורה, ילידת העיירה רוגובה (ליטא), עלתה לארץ ישראל ערב מלחמת העולם השנייה. אביו, יוסף, גם הוא יליד פתח תקווה. לגלעד אחות אחת.

סיים את לימודיו התיכוניים בתיכון ברנר פתח תקווה.

בשנים 1975–1978 שירת בנח"ל, היה בגרעין נח"ל שנשלח לקיבוץ זיקים והוכשר להיות איש צוות טנק בחיל השריון.

לאחר סיום שירותו הצבאי למד תואר ראשון ותואר שני בספרות השוואתית באוניברסיטת תל אביב (סיים ב-1986).

שימש כעורך המגזין "מסע אחר" מ-1989 ועד 1998 וכן היה עורך הוצאת הספרים של מסע אחר. שימש כעורך באתרי אינטרנט בתחום הנסיעות.

גלעד כותב בתחום עיסוקו בעיתון "הארץ" מאז 1998. הוא כותב גם במגזין "מסע אחר" ובמגזינים "מטיילים", "דה-מרקר" ו"לאשה".

גלעד הוא עורך סדרת ספרי המסע "עולמות" בהוצאת עם עובד. חיבר שני ספרים לבדו, כתב ספר נוסף עם הצלם דובי טל ועם איקי גלעד, וערך ספרים רבים נוספים.

## חיים אישיים
גלעד נשוי לאיקי גלעד לבית סָלִיק, בובנאית בעיסוקה. אב לשלושה.

מתגורר בפתח תקווה.

## ספרים שכתב
***מועדון מקיפי העולם**, מודן הוצאה לאור, 2003
***מסעות בלי קנה מידה**, הוצאת עם עובד, 2010
*(עם דובי טל ואיקי גלעד), **טיול ילדותי - הורים וילדים מטיילים**, הוצאת עם עובד, 2015

## פרסומים נבחרים בעריכתו
* **אלה החיים שהייתי רוצה לחיות: 20 סיפורי מסע ישראליים**, הוצאת עם עובד, 2003
* **העולם הוא ספר פתוח: 33 מסעות בעקבות סופרים, ספרים ודמויות שלא היו**, מסע אחר, 2004
* **נוסעים גדולים: 28 מסעות בעקבות מגלי עולם**, מסע אחר, 2005
* **געגועים לשנויים: 16 סיפורי מסע ישראליי**ם, הוצאת עם עובד, 2005
* **צועדים בעקבותיו: טיולים ומחשבות לזכרו של יובל גוטפרוינד**, ירושלים, הוצאת משפחת גוטפרוינד, 2017

## קישורים חיצוניים

* 
* 
* 

## הערות שוליים

קטגוריה:עיתונאים ישראלים
קטגוריה:סופרי מסע ישראלים
קטגוריה:כתבי תיירות ישראלים
קטגוריה:חברי גרעיני נח"ל
קטגוריה:סגל הארץ
קטגוריה:בוגרי תיכון ברנר
קטגוריה:בוגרי אוניברסיטת תל אביב
קטגוריה:ישראלים שנולדו ב-1956
סנדרו שוורץ

**סנדרו שוורץ** (בגרמנית: **Sandro Schwarz**; נולד ב-17 באוקטובר 1978) הוא כדורגלן עבר ומאמן כדורגל גרמני, המאמן את קבוצת ניו יורק רד בולס.

## קריירה כשחקן
שוורץ החל את קריירת הנוער שלו בשנת 1993 בקבוצות קטנות סביב העיר מיינץ עד שבשנת 1995 הצטרף לקבוצת מיינץ 05 תחת הדרכתו של המאמן, ריינהארד זאפטיג, לראשונה במסגרת הבונדסליגה השנייה, בהפסד 0-2 לפורטונה דיסלדורף. הוא שיחק עוד 101 משחקים עם מיינץ, ועלה עם המועדון עליה היסטורית לבונדסליגה הראשונה בעונת 2003–2004.

הוא העדיף להישאר בליגה השנייה עם קבוצת רוט-וייס אסן שעלתה באותה העונה מן הליגה השלישית אך בתום עונת 2004–2005 ירד המועדון שוב לליגה השלישית.

בעונת 2005-2006 שיחק בקבוצת והן ויסבאדן (SV Wehen), שם מילא תפקיד שולי ובילה מחוץ להרכב בחלקים ניכרים של אותה עונה, אך בעונת 2006-2007 התברג כשחקן הרכב והיווה גורם משמעותי בעליה לבונדסליגה השנייה. בעונת 2007–2008 הפך לקפטן של ויסבאדן ובסך הכל שיחק שם 167 משחקים וכבש 4 שערים.

## קריירה כמאמן
### ווהן ויסבאדן
ב-23 במרץ 2009, אחרי פיטוריו של המאמן וולפגאנג פרנק, מונה סנדרו שוורץ למאמן/שחקן בווהן ויסבאדן, ותלה סופית את נעליו בסוף אותה עונה.

כמאמן ראשי בעונה זו, הוענק לו אישור מיוחד ממנהלת הליגה לכהן כמאמן, היות שלא הייתה ברשותו תעודת מאמן.

מסוף עונה זו, עת ירדה הקבוצה לליגה השלישית ועד לסוף עונת 2009–2010, שימש שוורץ כעוזר מאמן של והן ויסבאדן.

### אשבורן
את עונת 2012-2011 פתח כמאמן אשבורן מהליגה המקומית של הסן והוביל אותה לעלייה לליגה השלישית. בעונה זו גם השלים את לימודי המאמן שלו.

### מיינץ
בעונת 2013–2014 חזר לקבוצת נעוריו כעוזרו של המאמן מרטין שמידט בקבוצת המילואים של מיינץ ובהמשך כעוזרו של שמידט בקבוצה הבכירה של מיינץ.

ב-31 במאי 2017 מונה למאמן הראשי של מיינץ 05, וב-10 בנובמבר 2019 פוטר מתפקידו אחרי הפסד שמיני ב-11 משחקים.

### דינמו מוסקבה
באוקטובר 2020 מונה למאמן מועדון הכדורגל דינמו מוסקבה, עד סוף עונת 2021/2022.

### הרטה ברלין
ביוני  חתם לשנתיים כמאמן הרטה ברלין מהבונדסליגה.

## קישורים חיצוניים

## הערות שוליים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני והן ויסבאדן
קטגוריה:כדורגלני מיינץ 05
קטגוריה:כדורגלני רוט-וייס אסן
קטגוריה:מאמני מיינץ 05
קטגוריה:מאמני דינמו מוסקבה (כדורגל)
קטגוריה:מאמני הרטה ברלין
קטגוריה:מאמני כדורגל גרמנים
קטגוריה:מאמני ניו יורק רד בולס
קטגוריה:גרמנים שנולדו ב-1978
מיכאל אבס

**מיכאל אַבַּס** (נולד ב-1982) הוא סופר ילדים ישראלי.

## ביוגרפיה
אבס נולד לשלמה ולאריאן אבס. למד באוניברסיטת בר-אילן מדעי המדינה ותקשורת. כתב 18 ספרים, חלקם לגיל הרך וחלקם לגילאי יסודי.

אבס גרוש ואב לחמישה. מתגורר בתל אביב.

## ספריו
***אולימפיאדת החידות**, עגור הוצאה לאור (2010) 
***מסביב לעולם בשמונים חידות**, עגור הוצאה לאור (2011) 
***יונתן והדלעת הענקית**, עגור הוצאה לאור (2014) - נבחר למצעד הספרים של משרד החינוך תשע"ה 
***מי דופק בדלת?**, עגור הוצאה לאור (2015) 
***סופר קומיקס: היום שבו האדמה רעדה** (יחד עם נעמה פז), מודן הוצאה לאור (2018)

### סדרת "משחקי בילוש"

# **תעלומת החטיפה המסתורית**, עגור הוצאה לאור (2012) 
# **המרדף אחר איש החידות**, עגור הוצאה לאור (2013) 
# **מסתרי האי הנעלם**, עגור הוצאה לאור, מודן הוצאה לאור (2014) 
# **הבריחה מיערות הערפל**, עגור הוצאה לאור, מודן הוצאה לאור (2015) 
# **קרקס המסתורין**, עגור הוצאה לאור, מודן הוצאה לאור (2016)
# **בעקבות האוצר האבוד**, עגור הוצאה לאור, מודן הוצאה לאור (2017) 
# **יומנו הסודי של צהוב הזקן**, עגור הוצאה לאור, מודן הוצאה לאור (2018) 
# **החדר האסור**, עגור הוצאה לאור, מודן הוצאה לאור (2019) 
# **סודות העיר החשוכה**, עגור הוצאה לאור, מודן הוצאה לאור (2019) 
# **סכנה בקצה הנהר**, עגור הוצאה לאור, מודן הוצאה לאור (2020) 
# **המסע אל העבר**, עגור הוצאה לאור, מודן הוצאה לאור (2020) 
# **נקמתו של איש החידות**, עגור הוצאה לאור, מודן הוצאה לאור (2021) 
# **השען והמרתף הסודי**, עגור הוצאה לאור, מודן הוצאה לאור (2022) 
# **האור הכחול**, עגור הוצאה לאור, מודן הוצאה לאור (2023)

## קישורים חיצוניים
* אתרם של מיכאל אבס ואביו שלמה אבס
* 

קטגוריה:סופרי ילדים ונוער ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1982
דיסקוגרפיה של אניטה

לריסה ממקדו מאצ'אדו הידועה בשם הבמה **אניטה** (**Anitta**), היא זמרת, פזמונאית, שחקנית, רקדנית, ומפיקה מוזיקלית. במהלך כל הקריירה שלה הוציאה אניטה ארבעה אלבומי אולפן, מיני-אלבום, אלבום הופעה, 27 סינגלים ו-35 וידאו קליפים ובנוסף, זכתה במספר פרסים, כשהבולטים ביותר מביניהם הם 6 פרסי המוזיקה של MTV אירופה. בין היתר הוציאה אניטה את השיר "Sim ou Não", שזה להצלחה מסחררת בברזיל, את "Paradinha", שהצליח לשחזר את הצלחתו, את "Sua Cara", שביומו הראשון ביוטיוב צבר למעלה מ-25 מיליון צפיות. דבר אשר הופך אותו לקליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים.

בשנת 2017, השתתפה אניטה במספר להיטים כשהבולט ביותר מביניהם "Loka", זכה להצלחה עולמית, ומכירותיו עומדות על כלמעלה מ-1.8 מיליון עותקים. בנוסף לכך, במהלך כמה חודשים היה הקליפ של השיר, לקליפ הנשי הנצפה ביותר של שנת 2017.

## אלבומים
### אלבומי אולפן

### אלבומי הופעה

## מיני אלבומים

## סינגלים
### אמן סולו

### אמן אורח

### סינגלים שיווקיים

## וידאו קליפים

## הערות שוליים

קטגוריה:אניטה
אניטה
יוהנה בורמן

**יוהנה בורמן** (בגרמנית: **Juana Bormann**; 10 בספטמבר 1893 – 13 בדצמבר 1945) הייתה פושעת מלחמה נאצית ילידת פרוסיה המזרחית, ששירתה כסוהרת במספר מחנות ריכוז החל מ-1938. ב-1945 הוצאה להורג במשפט בהמלין, סקסוניה התחתונה, בגין ביצוע פשעי מלחמה.

## ביוגרפיה
### שירותה באס אס
ב-1938 הצטרפה בורמן לאס אס. מאוחר יותר, במהלך משפטה, היא נימקה את הצטרפותה בכך שרצתה "להרוויח יותר כסף". מקום השירות הראשון שלה היה במחנה הריכוז ליכטנבורג בסקסוניה תחת מפקדת האס אס גיין ברניגאו, יחד עם עוד 49 נשות אס אס.

ב-1939 התמנתה יוהנה בורמן לפקח על צוות עבודה במחנה הריכוז לנשים ראוונסבריק ליד ברלין. בחודש מרץ 1942, נמנתה על קבוצה מצומצמת של נשים שנבחרו לשמור באושוויץ שבפולין. בורמן, שהייתה נמוכת קומה, נודעה באכזריותה בקרב אסירות המחנה, והייתה משחררת על האסירות את כלב הרועה הגרמני הגדול שלה ומשסה אותו בהן. היא כונתה בפיהן "ויזל" ו"האישה עם הכלבים". באוקטובר 1942 עברה בורמן לפקח באושוויץ-בירקנאו, יחד עם מריה מנדל, מרגו דרקסלר  ואירמה גרזה. בהמשך עברה יוהנה לבודי, מחנה משנה סמוך, שם המשיכה בנוהגה להתעלל באסירים.

ב-1944, כשהכוחות הגרמניים החלו לנחול מפלות, הועברה בורמן למחנה הינדנבורג בשלזיה (כיום זאבז'ה, פולין). בינואר 1945 חזרה אל מחנה הריכוז ראוונסבריק. במרץ של אותה שנה הועברה למחנה הריכוז ברגן-בלזן, ליד צלה , שם שירתה תחת יוזף קרמר, אירמה גרזה ואליזבת וולקנרת'  (כל אלו שירתו עמה בבירקנאו). ב-15 באפריל 1945 נכנס הצבא הבריטי לברגן בלזן ומצא בו 60,000 ניצולים ולמעלה מ-10,000 גופות. המשחררים אילצו את אנשי האס אס לפנות את הגופות.

### המשפט וההוצאה להורג
מאוחר יותר נכלאה בורמן, נחקרה על ידי הצבא, והועמדה לדין במשפט בלזן שנמשך מ-17 בספטמבר 1945 ועד ל-17 בנובמבר 1945. בית המשפט קיבל עדויות על מעשי רצח שביצעה באושוויץ ובברגן בלזן, ושלפעמים הייתה משסה באסירים באכזריות את כלבה הרועה הגרמני הגדול. בורמן הכחישה באופן סדרתי את העדויות נגדה, אך לבסוף נמצאה אשמה ונתלתה ב-13 בדצמבר 1945 (יחד עם עוד 12 פושעי מלחמה, בהם גרזה ווולקנרת'). התליין אלברט פיירפוינט, ששקל אותה לשם התאמת עמוד התלייה, תיאר מאוחר יותר:

## לקריאה נוספת
* אור-נר רן, **נשים בשירות ה-SS**, מפקחות נאציות במחנות אושוויץ-בירקנאו וברגן בלזן, רסלינג, 2024, עמ' 90 

## קישורים חיצוניים

* Juanna Borman "The woman with dogs", באתר capitalpunishmentuk
* יוהנה בורמן, באתר auschwitz.dk
* 
* NAZI SHE-DEVILS, באתר Mirror, 21 בנובמבר 2005

## הערות שוליים

קטגוריה:סגל מחנות אושוויץ
קטגוריה:סגל מחנה ראוונסבריק
קטגוריה:פושעות מלחמה נאציות שהוצאו להורג
קטגוריה:פושעי מלחמה נאצים שהוצאו להורג
קטגוריה:סגל מחנה ברגן-בלזן
קטגוריה:נשות סגל מחנות ריכוז והשמדה
קטגוריה:גרמניות שנולדו ב-1893
קטגוריה:גרמנים שנולדו ב-1893
קטגוריה:נפטרות ב-1945
קטגוריה:גרמנים שנפטרו ב-1945
Telia Digital-tv

**Telia Digital-tv** היא ספקית טלוויזיה רב-ערוצית שוודית המשדרת בשיטת IPTV ונמצאת בבעלות Telia Company. שירות הטלוויזיה הושק בינואר 2005.

בספטמבר 2007 Telia הכריזה כי לפלטפורמת הטלוויזיה 200 אלף מנויים. עד 2010 היו לחברה חצי מיליון מנויים, ובשנת 2012, 12.7% מכלל הצופים בטלוויזיה השוודית היו מנויים שלהם.

בעבר, החזיקה חברת Telia גם ב-Com Hem, מפעילת שירות הכבלים הגדולה בשוודיה, אך נאלצה למכור אותה בשל חוקי התחרות בשוודיה.

## היסטוריה
Telia משתמשת בטכנולוגיית IPTV כדי לשדר את השירות, ובאמצעות מודם מיוחד המחובר לרשת פס רחב, ניתן לצפות בטלוויזיה. פירוש הדבר שהטלוויזיה והאינטרנט חולקים רוחב פס, הוא כי מהירות האינטרנט עלולה להיפגע כאשר השירות פעיל. 

Telia Digital TV הושקה בצורה מצומצמת בשנת 2005. זה היה שירות הטלוויזיה הראשון של חברת Telia לאחר מכירת חברת הכבלים Com Hem בשנת 2002, מכירה שהתבצעה בשל חוקי התחרות השוודיים. כיום שוק הטלוויזיה השוודי נשלט בידי Com Hem עם נתח שוק של 38%. 

בספטמבר 2007 הודיעה החברה כי לשירות הטלוויזיה שלה 200 אלף מנויים. בחורף/ אביב 2008 קיימה החברה קמפיין שהיה מבוסס על העובדה שכל לקוחות הפס הרחב של חברת Telia קיבלו לבחינה את השירות למשך שנה עם מודם מיוחד. משמעות הדבר של-Telia היו לקוחות חדשים רבים. בשנת 2010 לשירות היו 400 אלף לקוחות, ובשנת 2012 הגיע שירות הטלוויזיה ל-12.7% מכלל הצופים בטלוויזיה בשוודיה - מעט פחות מ-Telenor/שירות Canal Digital. ברבעון השני של שנת 2014, מספר המנויים לשירות עמד על 663 אלף.

לחברה מתחרים נוספים בתחום ה-IPTV בשוודיה. בין המתחרים Bredbandbolaget, FastTV ו-Tele2.

## תוכן
שירות הטלוויזיה מציע מגוון ערוצי טלוויזיה ממספר גופים משדרים, ביניהם תאגיד השידור השוודי, יורוספורט, ועוד, לצד שירותי וידאו לפי דרישה.

בתחילה, ערוצי Viasat, מתחרה נוספת בשוק הטלוויזיה הרב-ערוצית, לא נכללו בשידורי השירות. ב-23 במאי 2008 הודיעה החברה על הסכם עם Viasat, שיאפשר ללקוחותיה לצפות בשידורי Viasat, שיספקו 6 חבילות שונות של ערוצי Viasat. כמו כן ערוצים ZTV, TV3, TV6 ו-TV8 הפכו לזמינים בכמה מחבילות הבסיס של Telia.

### ערוצי טלוויזיה

## ראו גם
* Viasat
* Canal Digital
* וידאו על פי דרישה

## קישורים חיצוניים
* 

## הערות שוליים

קטגוריה:שוודיה: טלוויזיה
ואדי אל-עין

**ואדי אל-עין** הוא עמק המתחיל מהתווך שבין היישוב פסגות לרמאללה, ומסתיים בנקודה הצפונית מזרחית של היישוב כוכב יעקב. בחלקו המזרחי של העמק שוכן נחל אכזב והוא ניכר על ידי הצמחייה לאורך התוואי שלו. אורך הנחל הוא כ-4.5 ק"מ. קיים ואדי נוסף בשם ואדי אל-עין הממוקם דרומית לעופרה במרחק של כ-8 ק"מ מוואדי זה.
## תוואי הנחל והוואדי
הוואדי מתחיל בפאתיה המזרחיים של רמאללה במעיין "עין אל ג'ינן" (עין גנים), וממשיך דרומית להר ג'בל טוויל לכיוון דרום מזרח. בקצה הר ג'בל טוויל בסמוך לנחל קיים מתקן לטיהור שפכים הכולל בריכת חמצון, אשר שייך לעיר רמאללה וכיום אינו פעיל.

מעין אל ג'ינן ועד מתקן טיהור השפכים קיים כביש הבנוי בתחתית העמק, ומתחבר בדרומו בצומת, אל כביש 4578 - כביש הגישה היוצא מכביש 60, ומגיע אל היישובים כוכב יעקב מדרום ופסגות מצפון. מהצומת לכיוון דרום מזרח הכביש יורד דרומית לנחל. בהמשך הנחל עובר צפונית לתל ציון ומסתיים צפונית-מזרחית לכוכב יעקב בחיבור עם ואדי אל-עללי, אשר בתורו מוביל אל נחל מכמש. הנקודה הנמוכה בוואדי היא בגובה כ-570 מטר מעל פני הים, והנקודה הגבוהה בו היא כ-800 מטר מעל פני הים.
## ראו גם
*ואדי א-נטוף
*ואדי שיבן

## קישורים חיצוניים
*ואדי אל עין באתר עמוד ענן

קטגוריה:כוכב יעקב
קטגוריה:נחל פרת
אל עין
אליפות אינדיאן ולס הפתוחה

**אליפות אינדיאן ולס הפתוחה** (באנגלית: **Indian Wells Open**, וגם **BNP Paribas Open** מטעמי חסות), הידועה גם בשם **אינדיאן ולס מאסטרס**, היא טורניר טניס המתקיים מדי שנה באינדיאן ולס, קליפורניה, ארצות הברית, בשבועיים הראשונים של חודש מרץ. 
לארי אליסון, מייסד ומנכ”ל חברת אורקל, הוא הבעלים של הטורניר לאחר שרכש אותו בשנת 2009.

זכייה בטורניר אינדיאן ולס ובטורניר מיאמי (שנערך בשבועיים האחרונים של חודש מרץ) יחד נקראת ה"סאנשיין דאבל" (The Sunshine Double).

## פורמט
הטורניר, אשר מתקיים בחודש מרץ מדי שנה, הוא טורניר מאסטרס 1000 בסבב הגברים וטורניר WTA 1000 בסבב הנשים. בשנת 2004, הורחב הטורניר והוא היה לאחד מהטורנירים הראשונים (פרט לטורנירי הגראנד סלאם) שהתפרשו על גבי כשבועיים ימי תחרות. הנשים בדרך כלל מתחילות לשחק ביום רביעי, והגברים יום למחרת; גמרי הטורניר נערכים כ-12 ימים לאחר מכן, ביום ראשון. מתוך 96 משתתפים, 64 מתמודדים בשלב הראשון ו-32 עולים ישירות לשלב הבא. הטורניר משוחק על משטחים קשים.

## היסטוריה
הטורניר נוסד על-ידי הטניסאים צ'רלי פסרל וריימונד מור בשנת 1976. בשנים 1976-1980 הוא נערך ברנצ'ו מיראז', קליפורניה, בקנטרי קלאב מישן הילס (Mission Hills Country Club), קרוב לפאלם ספרינגס. ב-1981 עבר לעיירה לה קווינטה, קליפורניה, ושוחק על מגרש קשה באצטדיון בן 7,500 מושבים במלון לה קווינטה (La Quinta Hotel). בשנת 1987 עבר הטורניר לעיירה אינדיאן ולס, קליפורניה, בה נחנך מלון גרנד צ'מפיונס (Grand Champions Hotel), שהכיל מרכז טניס עם 12 מגרשים, כולל אצטדיון מרכזי בן 10,000 מושבים.

החל משנת 2000 הטורניר נערך במרכז הטניס אינדיאן ולס טניס גארדן (Indian Wells Tennis Garden), המכיל 29 מגרשים בהם מגרש מרכזי בן 16,100 מושבים, והוא אצטדיון הטניס השני בגודלו בעולם אחרי אצטדיון ארתור אש בניו יורק. מרכז הטניס של אינדיאן ולס נמצא כ-200 קילומטרים מזרחה ממרכז לוס אנג'לס, כ-25 קילומטרים דרומית-מזרחית מפאלם ספרינגס. כיום הטורניר הוא מהמובילים בטורנירי הטניס בעולם מבחינת מספר המבקרים, עם כ-475,000 צופים נכון לשנת 2019.

במהלך השנים הוחלף שמו של הטורניר פעמים רבות. ב-1996, הוא היה מבין הראשונים בעולם לערוך בו-זמנית טורניר גם בהסבב העולמי לנשים וגם בהסבב העולמי לגברים (ATP). עם הזמן הפך לאחד מטורנירי הטניס הגדולים בסבב, עד שלעיתים נקרא גם "הגרנד סלאם החמישי".

## זוכי עבר
### יחידים

### יחידות

## הערות שוליים

## קישורים חיצוניים

* 

קטגוריה:קליפורניה: תחרויות ספורט
קטגוריה:תחרויות טניס בארצות הברית
קטגוריה:טורנירים בסבב ה-WTA
קטגוריה:טורנירים בסבב ה-ATP
עלי ספר

**עלי ספר : מחקרים בביבליוגרפיה ובתולדות הספר העברי המודפס והדיגיטלי** הוא כתב עת מדעי העוסק בתולדות הדפוס העברי בביבליוגרפיה של הספר העברי בעבר והווה. כתב העת יוצא לאור באופן לא סדיר החל משנת 1975 על ידי המחלקה למדעי המידע ויישומי בינה מלאכותית באוניברסיטת בר-אילן ובדפוס הוצאת אוניברסיטת בר-אילן. שפת כתב העת היא עברית ולכל גיליון נוספים גם תקצירים בשפה האנגלית.

## היסטוריה
כתב העת החל לצאת לאור ב-1975 בעריכת ישראל מ' תא-שמע ובחסות המחלקה ללימודים ביבליוגרפיים ולספרנות (בהמשך נקראה "המחלקה ללימודי מידע", לאחר מכן "המחלקה למדעי המידע" והחל מ-2025 "המחלקה למדעי המידע ויישומי בינה מלאכותית") ביוזמתם של יצחק דב גילת, נעמי גולדפלד פוגלמן, שהייתה אז ראש המחלקה ללימודים ביבליוגרפיים ולספרנות, ותא-שמע. תחילה יצא כתב העת בתדירות של אחת ל-8 חודשים בממוצע עד לגיליון י' שיצא לאור ב-1981 והיה האחרון בעריכת תא-שמע, שעבר לאוניברסיטה העברית. ב-1984 התחדשה הוצאת כתב העת, הפעם בעריכת שלמה זלמן הבלין, שהתמנה באותה תקופה לראש המחלקה, והוציא לאור את כתב העת בתדירות נמוכה יותר עד גיליון י"ט שיצא לאור ב-2001. הוצאת כתב העת התחדשה ב-2008, הפעם בעריכת דב שוורץ וגילה פריבור, בתדירות ממוצעת של פחות משנתיים. העורכים החדשים שינו את כותרת המשנה של כתב העת מ"כתב-עת לביבליוגרפיה ולחקר הספר העברי" ל"מחקרים בביבליוגרפיה ובתולדות הספר העברי המודפס והדיגיטלי" וזאת "במטרה לחשוף את החוקר גם לאמצעים הדיגיטליים העומדים לרשותו".

מרבית גליונות כתב העת עוסקים בנושאים מגוונים, אך כמה מהגליונות הוקדשו לנושא או תחום מיוחד: גיליון י"ג (1986) עסק כולו בתשובות רב האי גאון ונכתב בידי צבי גרונר, גיליון כ"ד-כ"ה (2015) זכה לשם "מישן לחדש בספר העברי : ספר זיכרון ליהושע ברזילי)"' גיליון כ"ו-כ"ז (2017) כונה "בנתיבי הספר : מספר יצירה ועד לכתבי הרב יוסף דב סולובייצ'יק" והכיל מדור מיוחד שעסק בכתבי הרב יוסף דוב סולובייצ'יק מבוסטון שיצאו לאחר פטירתו, גיליון ל'א-"א (2021) נקרא "שם לשמואל – מחקרים בתולדות הספר העברי לזכרו של ר' שמואל אשכנזי" וגיליון ל"ב-ל"ג (2024) נקרא "אבני דרך בתולדות הספר העברי: מראשוני המדקדקים ועד הציונות הדתית".

גליונות כתב העת זמינים למנויים באמצעות אתר JSTOR.

## לקריאה נוספת
*

## קישורים חיצוניים
* 
* רשימת החוברות באתר הוצאת אוניברסיטת בר-אילן
* 
* 

## הערות שוליים

קטגוריה:אוניברסיטת בר-אילן: כתבי עת
קטגוריה:ארון הספרים היהודי
קטגוריה:ביבליוגרפיה עברית
קטגוריה:דפוס עברי
קטגוריה:ישראל: כתבי עת למדעי היהדות
No Limit (שיר של ג'י-איזי)

**No Limit** (בעברית: **אין גבול**) הוא סינגל שהוקלט על ידי הראפר ג'י-איזי, בשיתוף קארדי בי ואייסאפ רוקי, מתוך אלבום הבכורה שלו, The Beautiful & Damned. השיר יצא לאור ב-8 בספטמבר 2017, כסינגל הראשון מתוך אלבומו של ג'י-איזי.

בנוסף לכך, ב-12 בדצמבר באותה שנה, יצא רמיקס לשיר שכלל בתוכו אמנים נוספים כגון: פרנץ' מונטנה, בלי וג'וסי ג'יי.

עם יציאתו נכנס השיר אל המקום הרביעי במצעד הבילבורד הוט 100, השביעי במצעד הקנדה הוט 100, והארבעים וחמש במצעד הסינגלים הבריטי.

## רקע וכתיבה
השיר נכתב על ידי ג'י-איזי, אלן ריטר, בוי-1דה, אייסאפ רוקי וקארדי בי, והופק על ידי בוי-1דה ואלן ריטר גם כן. השיר היה צריך לצאת בשיתוף אייסאפ רוקי, אך לאחר מכן הוחלט כי גם קארדי בי תצטרף לשיר.

שיתוף הפעולה של השלושה זכה לשבחים רבים ממבקרי המוזיקה, ובנוסף לכך ג'י-איזי דיבר במספר רב של ראיונות על השיר, ותהליך יציאתו.

## וידאו קליפ
הווידאו קליפ הנלווה שצולם היה עבור הרמיקס שיצא, וכלל בתוכו גם את האמנים הנוספים שהצטרפו אליו. הוא פורסם ב-19 בדצמבר 2017, והוא נוהל ובוים על ידי דניאל צ'ז. בקליפ נראים כל משתתפיו כשהם זורקים כסף לכל עבר, ואף את קארדי עירומה לחלוטין, ושטרות כסף מכסים את גופה.

נכון לינואר 2018, מונה הצפיות של הקליפ עומד על כ-50 מיליון צפיות.

## מיקומי שיא
השיר זכה להצלחה רבה, ובשיאו הגיע אל המקום ה-4 במצעד הבילבורד הוט 100.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'י-איזי
קטגוריה:שירי אייסאפ רוקי
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי ג'י-איזי
קטגוריה:שירים שנכתבו על ידי קארדי בי
קטגוריה:שירים על כסף
קטגוריה:שירים על מיניות
קטגוריה:שירי היפ הופ אמריקאיים
קטגוריה:שירי מוזיקת טראפ
קטגוריה:סינגלים בהוצאת RCA רקורדס
יחידה 3060

**יחידה 3060** (קרי: "שלושים שישים") כונתה גם **היחידה הסגולה** הייתה יחידה של אגף המודיעין של צה"ל שעסקה במחקר ופיתוח לצורכי אגף המודיעין. ביחידה שירתו כ-400 חיילים, קצינים ואנשי קבע. היחידה הוקמה בשנת 2014, ובינואר 2018 חשף צה"ל את דבר קיומה ופרטים אודותיה. מפקד היחידה היה קצין בדרגת אלוף-משנה, שבמהלך שירותו זהותו חסויה. היחידה נסגרה בשנת 2021.

## תחומי עיסוק
מטרת היחידה היא "העצמת אפקטיביות הלחימה של צה"ל באמצעות מערכות מדעי המידע מודרניות למודיעין אופרטיבי (מבצעי) וחזותי עבור מפקדים וקציני מודיעין בכלל צה"ל".
בפועל, היחידה עוסקת במחקר ופיתוח טכנולוגיים, בתחומים כמו עיבוד תמונה, בינה מלאכותית, למידת מכונה.

האפליקציות המופקות על ידי היחידה משמשות מגוון צרכנים, בהם קציני מודיעין ומפקדים ביחידות שטח, כגון פיקוד, גיס, אוגדה, וחטיבה. האפליקציות משמשות גופים נוספים בקהילת המודיעין הישראלית, כגון מספן המודיעין בחיל הים, למד"ן בחיל האוויר, יחידות מיוחדות בצה"ל, שב"כ והמוסד.

ב-2018 זכו מספר צוותים מהיחידה בפרס ביטחון ישראל על חלקם בפרויקט סיכול פיגועים באמצעות Big data.

## קישורים חיצוניים
* 
* 
* 
* 
* 

## הערות שוליים

קטגוריה:אגף המודיעין
קטגוריה:המחשוב בצה"ל
קטגוריה:צה"ל: יחידות פיתוח וייצור טכנולוגי
קטגוריה:יחידות צה"ל שפורקו
יהונתן אליאשברג

הרב **יהונתן אליאשׂברג (עליאשׂברג)** (ג' באלול ה'תר"י, 11 באוגוסט 1850, קובנה - ה' בכסלו ה'תרנ"ט, נובמבר 1898, וולקוביסק) היה רב ליטאי ובלארוסי, שכיהן כרבן של פומפיאן, מריאמפולה ווולקוביסק. מעסקני חובבי ציון.

## ביוגרפיה
נולד בקובנה בשנת ה'תר"י (1850) לרב מרדכי אליאשברג, שהיה רבה של בויסק ומראשי חובבי ציון. למד את תורתו מפי אביו, ולצד השכלתו התורנית עסק בספרות ימי הביניים. בהיותו כבן תשע עשרה, נשא לאישה בת יהודי עשיר מהעיר פומפיאן, ועבר לבית חותנו ועסק שם בתורה. בשנת ה'תרל"ה התמנה לרב בפומפיאן, ואת משכורתו נתן לצדקה, תוך שחותנו ממשיך לפרנסו. בשנת ה'תרל"ז ירד חמיו מנכסיו, והוא נאלץ לקבל על עצמו את רבנות העיר מריאמפולה.

בעקבות אביו, הצטרף גם הוא לעסקנות ציבורית, והיה פעיל בולט בתנועת חובבי ציון. נמנה עם מארגני ועידת דרוסקניק. בוועידה נבחר, יחד עם הרב שמואל מוהליבר, לאחראי מינוי רבנים ודוברים למסעי התעמולה של התנועה. הוא עצמו נמנה עם משלחת של רבנים שניסתה להשפיע על אדמו"רי חסידות לובביץ' וחסידות קאפוסט להצטרף לתומכי יישוב ארץ ישראל. נמנה גם על המשלחת שנשלחה אל הרב יצחק אלחנן ספקטור מקובנה בשנת תרמ"ח, בניסיון לשכנעו לתמוך בהיתר המכירה. היה מהדוחפים לכינוס הוועדה של "החברה לתמיכת יהודים עובדי אדמה ובעלי מלאכה בסוריה ובפלשתינה" שהתקיימה בקובנה בשנת ה'תר"ן (1890), ושלח את ברכתו אליה.
בעקבות הביקורת על המצב הרוחני הירוד במושבות, פרסם מאמר ובו קרא לאמץ את יזמתו של אביו למינוי שליח שיסתובב בין המושבות ויפעל לקרב את החלוצים לשמירת מצוות. את מאמרו חתם בתיאור: "אחד אחוז בעבותות אהבה לארצו ועמו".

בעקבות פרסום מאמרו של אחד העם "תורה שבלב" בעיתון "הפרדס" בשנת 1894, כתב לו הרב אליאשברג מכתב, שבו ביקש ממנו "לסבול במתינות את הדעות המתנגדות ואם כי אינן כדעתנו, הרי אין דעות בני האדם שוות". אחד העם ענה לו בכבוד רב במאמר "דברי שלום" בעיתון "המליץ".

לאחר הקונגרס הציוני הראשון הצטרף אל הציונות המדינית של בנימין זאב הרצל.

בשנת ה'תרמ"ח התמנה לרבה של וולקוביסק, ובתפקיד זה כיהן עד לפטירתו. נפטר בפתאומיות בה' בכסלו ה'תרנ"ט, נובמבר 1898, ימים ספורים לאחר שובו מוועידה ציונית בווילנה.

## ספריו
* **[http://beta.hebrewbooks.org/pdfpager.aspx?req=6823&pgnum=1 דרכי הוראה]** - חיבור הלכתי הכולל שני חלקים: "קנה המדה": על שיעורי תורה ו"דרכי הוראה" - שו"ת. בהקדמת הספר, לה קרא "דרכה של תורה", עסק במ"ח קנייני התורה.
* **קסת יהונתן** - קונטרס שצרף לחיבורו של אביו "תרומת יד" שהוציא ר' יהונתן לאור בשנת ה'תרל"ה.

## לקריאה נוספת
*
* 
* גאולה בת יהודה, **ראשונים לציון הנה הינם**, מוסד הרב קוק ירושלים תשס"ט, עמ' מה-מז.

## קישורים חיצוניים
* 
### מאמריו
* **[http://hebrewbooks.org/pdfpager.aspx?req=35140&st=&pgnum=29&hilite= ירושלים הבנויה]**, בתוך "שיבת ציון" מאת אברהם יעקב סלוצקי, ורשה ה'תרנ"א, באתר HebrewBooks.
* **[http://hebrewbooks.org/pdfpager.aspx?req=35140&st=תשובה+כהלכה&pgnum=107&hilite= שאלה ותשובה]** בתוך "שיבת ציון" מאת אברהם יעקב סלוצקי, ורשה ה'תרנ"א, באתר HebrewBooks.
* **[http://hebrewbooks.org/pdfpager.aspx?req=44032&st=&pgnum=5 תולדות מרדכי]** ביוגרפיה של אביו. צורפה לספרו של אביו "שביל הזהב" שהוציא בשנת ה'תרנ"ז.

קטגוריה:רבנים ליטאים
קטגוריה:רבנים בלארוסים
קטגוריה:פעילים ציונים בליטא
קטגוריה:פעילים ציונים בבלארוס
קטגוריה:וולקוביסק: רבנים
קטגוריה:חובבי ציון
קטגוריה:רבני הציונות הדתית
קטגוריה:ראשוני הציונות
קטגוריה:ילידי 1850
קטגוריה:נפטרים ב-1898
שיר האומץ

**שיר האומץ** הוא שיר מאת וולטר ד. וינטל , שחי בשלהי המאה ה-19 ובתחילת המאה ה-20. לא ידועים פרטים רבים על חייו של וינטל. בגרסה העברית הוא נקרא 'שיר האומץ', במקור הוא נקרא, "Thinking" ("חשיבה") וידוע גם בשם "האיש שחושב שהוא יכול".

גרסאות שונות של השיר התפרסמו במהלך המאה ה-20. עד היום לא ברור איזו גרסה קרובה יותר לטקסט המקורי. הגרסה המתורגמת מטה פורסמה סמוך לתחילת המאה ה-20 במגזין המכללה "Unity", והיא משקפת ככל הנראה במדויק את גרסת המקור. תאריך הפרסום המקורי של השיר אינו ידוע.

השיר מבהיר לקורא שיכולתו להצליח במעשיו תלויה בביטחונו בעצמו.

בישראל מיוחס שיר האומץ בטעות למשורר רודיארד קיפלינג, ככל הנראה בגלל שירו "אם" , המזכיר במבנהו ובחלק מתוכנו את שיר האומץ.

## קישורים חיצוניים
* 

* Walter D. Wintle - Thinking
* Wyatt Schroth, Poem: "Thinking" (Walter D. Wintle) picturing poetry
* Alfredo Carrillo, “Thinking” by Walter D. Wintle – Essay Response


קטגוריה:שירים באנגלית
מוזיאון האמנות של מחוז לוס אנג'לס

שמאל|ממוזער|220px|שדרת וילשיר בחזית מוזיאון האמנות של מחוז לוס אנג'לס, 1965
**מוזיאון האמנות של מחוז לוס אנג'לס** (באנגלית: **Los Angeles County Museum of Art**; בראשי תיבות: **LACMA**) הוא מוזיאון לאמנות הממוקם ב, בשכונת , לוס אנג'לס. המוזיאון לאמנות של לוס אנג'לס הוא מוזיאון האמנות הגדול ביותר במערב ארצות הברית. מבקרים בו כמיליון איש מדי שנה. מאז הקמתו בשנת 1965, מוזיאון האמנות של מחוז לוס אנג'לס (LACMA) הוקדש לאיסוף יצירות אמנות שמשתרעות הן על היסטוריה והן על גאוגרפיה, בנוסף לייצוג האוכלוסייה המגוונת הייחודית של לוס אנג'לס. באוספיו מוחזקות למעלה מ-120,000 יצירות אמנות שמקורן בתקופה שתחילתה בעת העתיקה וסיומה בהווה. במוזיאון מתקיימים הקרנות סרטים והופעות קונצרטים.  בין נקודות החוזק של המוזיאון ניתן למצוא את החזקותיו באמנות אסיאתית, אמנות אמריקאית לטינית, החל מיצירות מופת קדם-קולומביאניות ועד יצירות של אמנים מודרניים ועכשוויים מובילים, ואמנות מוסלמית.

## גלריית ציורים

## אוסף האמנות האסייתי

## קישורים חיצוניים

* 

* 
* 
* האוסף הקבוע של המוזיאון

## הערות שוליים

קטגוריה:לוס אנג'לס: מוזיאונים
יחסי לבנון–מצרים

**יחסי לבנון–מצרים** הם היחסים הבילטרליים בין **[[לבנון|הרפובליקה הלבנונית]]** לבין **[[מצרים|רפובליקת מצרים הערבית]]**.

## היסטוריה
בתקופה שבין השנים 1952–1970, היחסים בין לבנון למצרים לא היו יציבים, בשל היחסים האסטרטגיים החזקים של לבנון עם ארצות הברית, אשר נחלשה עם פרוץ מלחמת האזרחים בלבנון. בנוסף השלטון הלבנוני חשש לאבד את הריבונות של המדינה לאחר איחוד סוריה ומצרים למדינה אחת בשנת 1958. בשנת 1979 חתמה מצרים על הסכם שלום עם ישראל, וניתקה את קשריה עם ארגוני הטרור בלבנון. עם זאת, בשנת 2011, בעקבות המהפכה במצרים (2011) עלה לשלטון מוחמד מורסי והאחים המוסלמים, שהביעו נכונות לכונן שיתוף פעולה עם החזבאללה. בפברואר 2017 הצהיר נשיא מצרים עבד אל-פתאח א-סיסי, כי מצרים תמשיך לתמוך בלבנון בכל תחומי שיתוף הפעולה.

## יחסים כלכליים
בשנת 2005 מחזור המסחר בין המדינות הסתכם בכ-248 מיליון דולר, ובשנת 2009 גדל המחזור ל-346 מיליון דולר. היצוא המצרי ללבנון כולל: מוטות ברזל ופלדה, תפוחי אדמה, שמן, בעלי חיים, גבינה, פלסטיק, ואילו היצוא הלבנוני למצרים כולל: גרוטאות ברזל, תפוחים, פלסטיק, חומצה זרחתית, נייר וקרטון, טרקטורים וחלקי חילוף לכלי רכב.

## יחסים דיפלומטיים
לבנון מחזיקה במצרים שגרירות בקהיר קונסוליה כללית באלכסנדריה, ואילו מצרים מחזיקה בלבנון שגרירות בביירות בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משפט רפואי וביו אתיקה (כתב עת)

**"משפט רפואי וביו אתיקה"** הוא שנתון שפיט בנושא אתיקה רפואית היוצא לאור על ידי "המרכז למשפט רפואי וביו-אתיקה" של הקריה האקדמית אונו, בעריכת גיל סיגל.

כתב העת עוסק ב"חקר הביו-אתיקה, המשפט הרפואי ויחסי הגומלין שבין אתיקה, מדע, רפואה ומשפט. מבקש לעורר את השיח הישראלי בתחומים אלו ומהווה במה לחוקרים, משפטנים, רגולטורים, ורופאים המבקשים לדון בשאלות מהותיות הניצבות ביסוד התפתחות הרפואה, המדע, הטכנולוגיה הרפואית, המשפט הרפואי ועיצוב המדיניות הציבורית".

כתב העת משמש עבור בית המשפט העליון כאסמכתא, בפסקי דין רבים שעניינם אתיקה רפואית ומשמש אסמכתא לוועדות ציבוריות העוסקות בתחום

## המאמרים המתפרסמים בכתב העת
גליונות "משפט רפואי וביו אתיקה", מכילים מאות מאמרים מקצועיים, העוסקים בתחומי רפואה, מדע, משפט ואתיקה בתחומים הרלוונטיים ובהם זכויות חולים, רשלנות רפואית, טכנולוגיה רפואית, גנטיקה, השתלות איברים, טכנולוגיות פריון, בריאות הציבור, אתיקה רפואית ופסיכיאטריה. מטרתו המוצהרת של כתב העת: "למלא חלל קיים באקדמיה המשפטית בישראל בתחום המשפט הרפואי והביו-אתיקה, כאשר מסגרת כתבי העת המשפטיים הקיימת אינה מאפשרת חשיפה כמותית ואיכותית של המחקר הקיים."

עם חברי המערכת נמנים הפרופסורים גיל סיגל, גבריאלה שלו, מישל רבל, עמוס שפירא, משה הלברטל, יהושע שמר, אברהם שטינברג, שמעון גליק, רון קליינמן, דודי שורץ, בולק גולדמן, ראש היחידה למדיניות גנטית וביו-אתיקה במשרד הבריאות, דניאל סטטמן, אבינעם רכס ראש הלשכה לאתיקה של ההסתדרות הרפואית, פרופ' דוד פרנקל, נעם זהר, וכן יוסף חיים שפירא, לאה ופנר, מזכ"ל ההסתדרות הרפואית, ד"ר פנינה אבירם-ליפשיץ, ד"ר אמל ג'אברין וד"ר ריבי שומרוני-כהן.

הגיליון הראשון של כתב העת יצא לאור בינואר 2008, התמקד בהיבטים שונים של חוק החולה הנוטה למות לצד מחקר על קריטריונים אתיים לתעדוף טכנולוגיות ושירותי בריאות שפרסם מכון גרטנר.

הגיליון השני עסק בהיבטים משפטיים והאתיים הנובעים מהתפתחות המואצת של המחקר המדעי והרפואי בתחום הגנטיקה וטכנולוגיית רבייה, לצד זכויותיהם ומעמדם של אלה המוגדרים כסובלים ממחלה או נכות נפשית. על המאמרים הבולטים נמנו "הזכויות לשירותי בריאות הנפש ומדיניות הפעלתם בישראל: בין רפואה, משפט וחברה" ו"מבט משפטי על שאלת השיבוט והמחקר בשיבוט של בני אדם".

הגיליון השלישי יצא לאור בשנת 2010, התמקד בתחום הפסיכיאטריה.

הגיליון הרביעי יצא לאור בשנת 2011, התמקד בהולדה ופוריות.

הגיליון החמישי יצא לאור בשנת 2013, התמקד בשאלות מימון טיפולים רפואיים.

הגיליון השישי יצא לאור ביוני 2015 בתקופה בה התחולל עימות גלוי בנושא הזנה בכפייה של שובתי רעב, בין עמדה אתית רשמית של ההסתדרות הרפואית הישראלית לבין חוקי המדינה ועמדות ציבוריות רווחות. כתב העת התייחס בהרחבה לנושא, ואף הגדיר אותו כ"נקודת מפנה בביו-אתיקה הישראלית".

## קישורים חיצוניים
*רשימת המאמרים בששת הגליונות הראשונים

### מאמר נבחר מכל אחד מגליונות כתב העת
*מאמר נבחר מתוך הכרך הראשון:  "בין אוטונומיה אימהית לזכויות העובר, היבטים של חברה, משפט ומוסר"
*מאמר נבחר מתוך הכרך השני:  "הזכויות לשירותי בריאות הנפש ומדיניות הפעלתם בישראל: בין רפואה, משפט וחברה"
*מאמר נבחר מתוך הכרך השלישי: "האם ועדות האתיקה החקוקות בבתי החולים בישראל יכולות לממש את המטרות שלשמן נוסדו?"
*מאמר נבחר מתוך הכרך הרביעי:  "פרו ורבו: הבסיס לאתיקה של הולדה ועיצוב גנטי"
*מאמר נבחר מתוך הכרך החמישי:  "האחריות הפלילית של הצוות הרפואי והמוסד הרפואי למותו של החולה הנוטה למות"
*מאמר נבחר מתוך הכרך השישי: "היחס המוסרי לשובתי רעב"

## הערות שוליים

קטגוריה:ישראל: כתבי עת
קטגוריה:אתיקה רפואית
קטגוריה:הקריה האקדמית אונו
ג'וליה (רחוב סומסום)

**ג'וליה** (באנגלית: **Julia**) היא שמה של בובה המופיעה בתוכנית הטלוויזיה רחוב סומסום.

## הדמות
ג'וליה היא ילדה בת ארבע. עורה בצבע צהוב, שיערה בצבע כתום ועיניה ירוקות. היא לובשת חולצת שמלה ורודה כהה על חולצה ורודה כהה ומכנסיים ירוקים ונעליים שחורות. הבובנאית שמפעילה את ג'וליה היא סטייסי גורדון, שיש לה בן אוטיסט.

ג'וליה ייחודית בכך שהיא הבובה הראשונה בסדרות לילדים, וברחוב סומסום בפרט, שנמצאת על הספקטרום האוטיסטי. היא הוספה לתוכנית בעקבות העלייה במקרי הילדים המאובחנים כבעלי תסמונות הספקטרום האוטיסטי. ג'וליה מאופיינת במגוון תכונות הנקשרות לאוטיזם, היא מדברת בשפה דלה, לא מסתכלת לכיוון מי שהיא מדברת אליו, ולא תמיד מגיבה כשפונים אליה. היא רגישה לקולות חזקים, והיא צמודה לבובת ארנב החביב עליה.

## הופעתה הראשונה
הדמות הופיעה לראשונה, בגרסה דיגיטלית של הסדרה, באוקטובר 2015.

ההופעה הראשונה שלה בסדרה ששודרה ברשתות HBO ו-PBS הייתה ב-10 באפריל 2017. ההופעה שלה נועדה להדגיש יוזמה חדשה של רחוב סומסום להעלות את המודעות לילדים אוטיסטים, "רחוב סומסום ואוטיזם: לראות את המופלא שבכל ילד", תוך שימוש באמצעים חדשים "שנוצרו כדי לתת שירות לילדים אוטיסטים ובני משפחותיהם".

## קישורים חיצוניים
* 

## הערות שוליים

קטגוריה:דמויות מרחוב סומסום
קטגוריה:אוטיזם בטלוויזיה
דרור אדום (סרט)

**דרור אדום** (באנגלית: **Red Sparrow**) הוא סרט אמריקאי, מותחן ריגול בבימויו של פרנסיס לורנס, המבוסס על ספר באותו שם, שנכתב על ידי ג'ייסון מת'יוס. גיבורת הסרט, דומיניקה אגורובה (ג'ניפר לורנס), הופכת מרקדנית בלט לסוכנת כפולה. לצידה מככבים ג'ואל אדגרטון, מתיאס שונארטס, שארלוט רמפלינג, מרי-לואיז פרקר וג'רמי איירונס. הסרט יצא לאקרנים ב-2 במרץ 2018.

## רקע
הסרט מבוסס על הספר "דרור אדום", המספר על ריגול אמריקאי ורוסי, כשהדמות הראשית היא דומיניקה איגורובה, המכונה "דרור אדום", שדוד שלה מאלץ אותה לעבור אימון מחתרתי בבית ספר "הדרור", היכן שהיא וגברים ונשים אחרים עוברים הדרכה כיצד לשדל את האויב. דמויות אחרות הן "שיש", סוכן כפול רוסי שמספק מודיעין ל-CIA ונייט נאש, איש מבצעים של סוכנות הביון האמריקאית שמגייס ומטפל בנכסים מודיעיניים של הסוכנות. הספר מספק הצצה לאספקטים שונים של עבודת המודיעין, כולל שיטות עבודה שונות. הספר זכה לשבחים רבים לאחר צאתו לאור בשנת 2013.

## תקציר עלילת הסרט
לדומיניקה אגורובה יש הרבה צדדים: בת מסורה הנחושה להגן על אימה בכל מחיר, פרימה בלרינה אשר דוחפת את עצמה לקצה היכולת שלה, סוכנת פתיינית ומניפולטיבית.

כאשר היא סובלת מפציעה הקוטעת את קריירת הריקוד שלה, דומיניקה ואמא שלה מתמודדות בפני עתיד עגום ולא ידוע. כך היא מוצאת את עצמה מגויסת לארגון מודיעין סודי אשר מאמן צעירות יוצאות דופן כמוה כיצד להשתמש בגופן ואישיותן כנשק.

לאחר ששרדה את תהליך האימונים האכזרי, היא הופכת ל'דרור האדום' האכזרי ביותר בארגון. כאשר חייה שלה ושל כל יקיריה בסכנה עליה להחליט האם לבטוח בסוכן CIA צעיר המנסה לשכנע אותה כי הוא התקווה היחידה שלה.

## צוות השחקנים
* ג'ניפר לורנס — דומיניקה אגורובה (דיווה)
* ג'ואל אדגרטון — נתנאל נאש
* מתיאס שונארטס — איוון דמיטרייביץ' איגורוב
* שארלוט רמפלינג — מנהלת בית הספר למרגלים.
* מרי-לואיז פרקר — סנטור סטפני בושר (ברבור)
* ג'רמי איירונס — גנרל ולדימיר אנדרייביץ' קורצ'נוי (שיש)
* קירן היינדס — קולונל אלכסיי איוואנוביץ' זיוגאנוב
* ביל קאמפ — מרטי גייבל
* סקינה ג'פרי — טריש פורסיית
* ג'ואלי ריצ'רדסון — נינה אגורובה
* ת'קלה ראוטן — כמו מרתה ילנובה
* דאגלס הודג' — מקסים וולונטוב
* סשה פרולובה — אניה
* קריסטוף קונרד — אוסטינוב
* סרגיי פולונין
* לואיס הופמן — מנהל בנק

## הפקה
ההפקה יצאה לדרך בבודפשט ב-5 בינואר 2017. חלק מסצנות הסרט צולמו גם באחוזת Dég. הצילומים בפועל החלו בברטיסלבה, סלובקיה ב-25 באפריל 2017. כמה סצנות צולמו בווינה, אוסטריה, ב-29 באפריל 2017. ב-3 במאי 2017, ג'ניפר לורנס נטלה חלק בצילומי כמה סצנות בנמל התעופה לונדון הית'רו שבלונדון.

## קישורים חיצוניים
* 
* 
;ביקורות:
* 
* 
* 
* 

## הערות שוליים

קטגוריה:המודיעין הרוסי בתרבות ובאמנות
קטגוריה:סרטי 2018
קטגוריה:סרטי דרמה אמריקאיים
קטגוריה:סרטי המלחמה הקרה
קטגוריה:סרטי פוקס המאה ה-20
קטגוריה:סרטי פעולה אמריקאיים
קטגוריה:סרטי ריגול
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים ברוסית
קטגוריה:קהילת המודיעין האמריקאית בתרבות ובאמנות
קטגוריה:סרטי אונס ונקמה
קטגוריה:סרטים המבוססים על ספרי מתח אמריקאים
אידה קמפלר

**אידה קמפלר** (בפולנית: **Ida Kempler**; 18 ביולי 1900 - ?) הייתה אצנית פולנית-יהודיה.

## ביוגרפיה
קמפלר התאמנה בקבוצת מכבי קרקוב.

באליפות פולין שנערכה בוורשה בספטמבר 1924 זכתה קמפלר ב-3 מדליות ארד, בריצת 100 מטר בתוצאה של 15.4 שניות ובריצות שליחות 4x60 מטר (39.0 שניות) ו-4x100 מטר ביחד עם מירה רוזנר, ונדה גולדמן ואלה קמפלר.

## קישורים חיצוניים
* Historia polskiej kobiecej lekkoatletyki w okresie miedzywojennym 

## הערות שוליים

קטגוריה:אתלטיות יהודיות
קטגוריה:אצניות פולניות
SCAT Airlines

ממוזער|250px|בומברדיה CRJ200 של החברה
**SCAT Airlines**, היא חברת תעופה קזחית שבסיסה הראשי נמצא בנמל התעופה הבינלאומי שימקנט , שבשימקנט, קזחסטן. החברה מפעילה טיסות לכל הערים הגדולות של קזחסטן וכן למדינות שכנות.

## היסטוריה
חברת התעופה הוקמה והחלה את פעילותה בשנת 1997.

SCAT Airlines הקימה את חברת סאנדיי איירליינס אשר המפעילה ארבעה בואינג 757-200s כמו גם אחד בואינג 767-300ER.

SCAT Airlines הייתה ברשימת חברות התעופה האסורות לטיסה באיחוד האירופי עד 8 בדצמבר 2016.

## צי המטוסים

## קישורים חיצוניים

* 

## הערות שוליים

קטגוריה:קזחסטן: תעופה
קטגוריה:חברות קזחיות
קטגוריה:אסיה: חברות תעופה
פרנקה טורצקה

**פרנקה טורצקה** (בפולנית: **Franka Turecka**) הייתה אצנית יהודייה-פולנייה, סגנית אלופת פולין בריצת 200 מטר.

## ביוגרפיה
טורצקה התאמנה בקבוצת מכבי ורשה.

באליפות פולין שנערכה בבידגושץ' ביולי 1930 זכתה טורצקה במדליית כסף בריצת 200 מטר בתוצאה של 28.4 שניות.

## הערות שוליים

קטגוריה:קצרמר אתלטיקה
קטגוריה:אתלטיות יהודיות
קטגוריה:אתלטיות פולניות
אופסילון בשדרית

**υ (אוּפסילון) בשדרית** הוא כוכב בולט בקבוצת הכוכבים שדרית עם בהירות נראית מדרגה 2.96. סביב שנת 7,000 לספירה, תביא נקיפת ציר כדור הארץ את הכוכב סמוך מאוד אל הקוטב השמיימי הדרומי כך שהוא יראה לאורך כל שעות הלילה מחצי הכדור הדרומי.

## תכונות
υ בשדרית הוא כוכב כפול במרחק של כ-1,440 שנות אור ממערכת השמש. בני הזוג נמצאים במרחק זוויתי של כ-5 שניות קשת זה מזה, השקול למרחק של כ-2,000 יחידות אסטרונומיות וזמן ההקפה שלהם זה את זה הוא כ-19,500 שנים. גילה של המערכת מוערך בכ-12 מיליון שנים בלבד.

### υ בשדרית A
υ בשדרית A הוא על-ענק לבן מסוג ספקטרלי A8 Ib עם מסה של כ-9.6 מסות שמש ורדיוס של כ-50 רדיוסי שמש. בהירות נראיתו היא מדרגה 2.99 כך שהוא מאיר בערך פי 10,000 מעוצמת ההארה של השמש. טמפרטורת פני השטח שלו קרובה ל-8,000 קלווין, מה שנותן לו את צבעו הלבן. מכיוון שהכוכב נמצא בשלבי התפתחות מתקדמים ביחס לבן הזוג, הוא היה כנראה מסיבי יותר בעבר, אך איבד חלק ניכר ממסתו כך שכיום בני הזוג הם בעלי מסה דומה. אם הכוכב יאבד עוד חלק משמעותי ממסתו הוא יסיים את חייו כננס לבן, אחרת הוא יתפוצץ כסופרנובה.

### υ בשדרית B
υ בשדרית B הוא תת-ענק כחול מסוג ספקטרלי B3-4 IV (לפעמים מסווג כענק כחול מסוג ספקטרלי B7 III) עם מסה של כ-8 מסות שמש. בהירותו הנראית היא מדרגה 6, כך שהוא מאיר בערך פי 660 מהשמש באור נראה, אך בשל הטמפרטורה הגבוהה של פניו, שמוערכת בכ-23,000 קלווין, רובה הגדול של קרינתו היא בתחום העל-סגול, כך שעוצמת ההארה הכוללת שלו היא בערך פי 10 מכך. מצירוף עוצמת ההארה והטמפרטורה ניתן להעריך שרדיוסו הוא כ-5 רדיוסי שמש. ככל הנראה הוא נמצא לקראת סיום שלב היתוך המימן שבליבתו להליום והוא צפוי להתנפח ולהתקרר בדרך להפוך לענק ולאחר מכן לעל-ענק בדומה לבן זוגו.

## קישורים חיצוניים
* υ בשדרית באתר של ג'ים קלר

## הערות שוליים

קטגוריה:כוכבים כפולים
קטגוריה:על-ענקים מסוג A
קטגוריה:תת-ענקים מסוג B
קטגוריה:קבוצת הכוכבים שדרית
מגי אוצרי

**מרגלית (מגי) אוצרי** (נולדה ב-10 באוגוסט 1983) היא סופרת, פובליציסטית ישראלית ודוקטור למשפטים. היא כלת פרס שר התרבות והספורט בתחום היצירה הספרותית העברית לילדים ולנוער על שם דבורה עומר לשנת 2021, על ספרה "עיניים אדומות".

## ביוגרפיה
אוצרי נולדה בחיפה לנטלה ויוסף אוצרי, שעלו לישראל מגאורגיה בשנת 1973. היא גדלה בשכונת נווה פז בעיר, ואחר כך בשכונת נווה שאנן. שירתה בצה"ל כפקידה בטייסת קרב.

לאחר שחרורה מצה"ל החלה ללמוד משפטים באוניברסיטת תל אביב. במהלך לימודיה לתואר ראשון שימשה עוזרת מחקר של פרופ' דפנה ברק-ארז. התמחתה במשרד עורכי הדין ש. הורוביץ ושות'.

אוצרי היא דוקטור למשפטים מאוניברסיטת תל אביב. במהלך לימודיה הייתה מלגאית במרכז "מיתר" בפקולטה למשפטים, אוניברסיטת תל אביב. נושא עבודת הדוקטורט שלה, בהנחייתם של פרופ' מנחם מאוטנר ופרופ' אסא כשר, הוא "על מוסריותו וחוקיותו של הומור פוגעני".

אוצרי העידה על עצמה כי לאחר שעברה תקיפה מינית בגיל שש, אובחנה בשנת 2020 עם הפרעה דו-קוטבית. כשהייתה שרויה במאניה, כתבה את הדוקטורט בהיקף של 300 עמודים בחודש וחצי.

לאחר קבלת התואר השלישי, שימשה כעמיתת בתר-דוקטורט וכמלגאית מטעם קרן ליידי דייוויס באוניברסיטה העברית בירושלים.

ב־29 במאי 2024 טענה אוצרי בתוכנית "אזור בחירה" של רביב דרוקר כי "הצבא המוסרי בעולם כבר לא מוסרי, ובתכלס, הוא גם לא כל כך צבא. צה"ל הפך מצבא ההגנה לישראל לצבא השיטור בגדה".

### חיים אישיים
אוצרי מתגוררת עם אדר מירום ובתם בתל אביב.

## ספריה
* **שתי השמשות של דדיקה** (כנרת, זמורה-דביר, 2015)  - הרומן נכלל ברשימת ספרי הביכורים המומלצים של הספרייה הלאומית לשנת 2015, וזכה במענק קרן לייב גולדברג.
* **כותבת הנאומים** (כנרת, זמורה-דביר, 2017) 
* **עיניים אדומות** (כנרת, זמורה-דביר, 2019)  - זכה במענק קרן רבינוביץ' ובמלגת "חדר משלך" מטעם עיריית תל אביב-יפו. כמו כן, הספר נכלל במצעד הספרים של משרד החינוך, וזיכה את אוצרי בפרס שר התרבות והספורט בתחום היצירה הספרותית העברית לילדים ולנוער על שם דבורה עומר לשנת 2021.
* **היפומאניה** (שתים, 2023) - זכה במענק קרן רבינוביץ'.

* **ורק אנחנו נדע** (שתים, 2026)

## פרסים ומענקים
* מלגת **"חדר משלך"** מטעם עיריית תל אביב-יפו, 2017.
* מענק מטעם **[[לייב גולדברג|קרן לייב גולדברג]]**, 2015.
* מענק מטעם **[[קרן רבינוביץ|קרן רבינוביץ' לאמנויות]]**, 2017, 2019 ו-2022.
* פרס שר התרבות והספורט בתחום היצירה הספרותית העברית לילדים ולנוער על שם דבורה עומר, 2021.

## קישורים חיצוניים
* 

*אתר סדנאות הכתיבה של מגי אוצרי, "שעת סיפור".
* 
* 
* 
* 
* 
* 
* 
* 
* 
*  - סיפור בחמישה חלקים
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:בוגרי אוניברסיטת תל אביב: משפטים
קטגוריה:בוגרות אוניברסיטת תל אביב: משפטים
קטגוריה:בעלי תואר דוקטור מאוניברסיטת תל אביב
קטגוריה:בעלות תואר דוקטור מאוניברסיטת תל אביב
קטגוריה:נווה שאנן (חיפה): אישים
קטגוריה:תל אביב-יפו: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
ינון אזולאי

**ינון אזולאי** (נולד בט"ו בתמוז ה'תשל"ט, 10 ביולי 1979) הוא חבר הכנסת מטעם מפלגת ש"ס ויו"ר סיעת ש"ס.

## ביוגרפיה
ינון אזולאי נולד בעכו לפנינה ודוד אזולאי. 
אזולאי לא שירת בצבא, אך התנדב לשנת שירות לאומי.
את פעילות הפוליטית התחיל בעיר אשדוד שם התגורר והיה מבכירי הסניף של ש"ס בעיר. בבחירות לרשויות המקומיות בישראל ב-2013 הוצב במקום החמישי ברשימת ש"ס באשדוד.

אזולאי הוא חובש, והיה ראש סניף איחוד הצלה לכיש. שימש כיועץ בכיר לשר אריה דרעי בשנים 2015–2017.

אזולאי מוקם במקום ה-16 ברשימת ש"ס בבחירות לכנסת העשרים. ב־14 במרץ 2018 התפטר אביו דוד אזולאי מהכנסת מסיבות בריאותיות, בעקבות כך החל ינון אזולאי לכהן כחבר הכנסת מטעם ש"ס. לאחר חצי שנה נפטר אביו. בבחירות לכנסת ה-21 הוצב במקום השמיני ברשימת ש"ס ונבחר לכהן בשנית כחבר כנסת.

כניסתו הראשונה של ינון אזולאי לכנסת, היא הפעם השנייה בתולדות הכנסת בה בן מחליף את אביו. הפעם הראשונה הייתה ב-1971, אז יהודה בן-מאיר מהמפד"ל החליף בכנסת את אביו, ישראל שלמה בן-מאיר.

באוגוסט 2022 דורג בפַּרלמטר של "שקוף" ונמצא חמישי במספר ההצעות לסדר שאושרו.

בבחירות לכנסת העשרים וחמש הוצב במקום ה-7 ברשימת ש"ס לכנסת. מונה ליו"ר ועדת האתיקה, תפקיד בו כיהן עד יולי 2024. אזולאי חבר בוועדת הכנסת, הכספים והחוץ והביטחון.

בנובמבר 2025 היה אזולאי חבר בצוות המשא ומתן של ש"ס בדיונים על חוק הגיוס והסדרת מעמד תלמידי הישיבות. חרדים מהפלג הירושלמי המתנגדים לחוק הפגינו במשך מספר ימים ליד ביתו, דפקו על דלתו והרעישו, צעקו לעברו "בוגד" ופגעו ברכבו.

## חיים אישיים
אזולאי נשוי ואב לחמישה ומתגורר באשדוד.

## קישורים חיצוניים

* 
* 
* 
* ח"כ אזולאי במסר של אחדות למשפחות החטופים: "אנחנו ממשיכים להיות מלוכדים", באתר ערוץ כנסת, 28 בנובמבר 2023

## הערות שוליים

קטגוריה:חברי הכנסת מטעם ש"ס
קטגוריה:אשדוד: חברי הכנסת
קטגוריה:עובדי משרד הפנים
קטגוריה:חברי הכנסת העשרים
קטגוריה:חברי הכנסת העשרים ואחת
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:עכו: חברי הכנסת
קטגוריה:ישראלים שנולדו ב-1979
קטגוריה:איחוד הצלה: אישים
קטגוריה:יושבי ראש ועדת האתיקה
תקנות בית השיכר (סרט)

**תקנות בית השיכר** (באנגלית: **The Cider House Rules**) הוא סרט דרמה אמריקאי משנת 1999 בבימוי של לאסה הלסטרם עם טובי מגווייר, מייקל קיין ושרליז ת'רון בתפקידים הראשיים. הסרט מתאר בעיות של יתמות, אונס והפלות מלאכותיות.

התסריט נכתב על ידי ג'ון אירווינג והוא מבוסס על ספרו תקנות בית השיכר משנת 1985.

מייקל קיין זכה בפרס אוסקר לשחקן המשנה הטוב ביותר. כן היה הסרט מועמד לפרס אוסקר על הסרט הטוב ביותר, הבימוי, העיצוב האמנותי, העריכה והמוזיקה. ג'ון אירווינג זכה בפרס אוסקר לתסריט המעובד הטוב ביותר.

## תקציר העלילה
ד"ר וילבור לארץ' (מייקל קיין) מנהל בית יתומים בשם סנט קלאוד במיין. הוא נעזר באחיות המסורות עדנה (ג'יין אלכסנדר) ואנג'לה (קתי בייקר). הוא מיילד נשים שאינן רוצות בילדיהם ומבצע הפלות בהריונות בלתי רצויים.

מדי פעם מגיעים למקום זוגות שרוצים לאמץ. הילדים משתדלים להיראות יפה בפניהם ומתבוננים בקנאה על זה שנבחר.

מכל הילדים מחבב ד"ר לארץ' את הומר וולס (טובי מגווייר). הוא מחנך אותו ומכשיר אותו להיות עוזר בלידות והפלות. הומר מרגיש כי מיצה את עצמו במקום ושואף לצאת משם לעולם הגדול.

הזדמנות כזאת נקרית לו כשזוג צעיר, קנדי קנדל (שרליז ת'רון) וחברה וואלי וורטינגטון (פול ראד) מגיעים לסנט קלאוד. קנדי בהריון בחודש שני והם מעוניינים בהפלה.

הומר מחליט לעזוב ומודיע על כך לד"ר לארץ'. הוא מבקש מוואלי להסיע אותו כאשר אינו יודע לאן. בדרך מספר לו וואלי כי הם נוסעים לאחוזת המשק של הוריו שם עוסקים בקטיף תפוחי עץ ודייג לובסטרים.

הומר ממונה על קבוצת קוטפים שחורים המייצרים גם סיידר מהתפוחים. הוא מנסח להם תקנות התנהגות אבל הם לא מקבלים זאת כי הוא בא מבחוץ ואינו אחד משלהם.

וואלי נשלח למלחמה בבורמה וקנדי נשארת בחווה ומתפתח רומן סוער בינה להומר.

הומר מגלה כי אחד הפועלים, ארתור רוז (דלרוי לינדו), אנס את בתו רוז (אריקה באדו), והיא הרתה ממנו. הוא נוזף בארתור ולאחר היסוס מסכים לבצע ברוז הפלה מלאכותית בציוד ששלח לו ד"ר לארץ'. לאחר מכן דוקרת רוז את אביה ובורחת. ארתור הגוסס מבקש מהומר להודיע למשטרה כי זו הייתה התאבדות.

ד"ר לארץ' מכור לאתר ובהזדמנות אחת מת ממנת יתר. לפני מותו הוא מזייף תעודות סיום לימודי קולג' של הומר ומשכנע את חבר הנאמנים של המוסד כי הומר מוכשר וראוי להחליפו כמנהל המוסד. הומר מקבל את הידיעה בצער רב.

וואלי נפצע בבורמה וחוזר למשק כשהוא משותק בשתי רגליו. קנדי נשארת בחווה לטיפול בוואלי והומר חוזר למוסד בו גדל, הפעם כמנהל.
בסוף הסרט הוא מקריא לילדים סיפור לפני השינה ולפני שהוא יוצא ומכבה את האור הוא אומר את המשפט שהיה אומר ד"ר לארץ': "לילה טוב נסיכי מיין ומלכי ניו אינגלנד".

## קישורים חיצוניים

* 

* קדימון לסרט תקנות בית השיכר, באתר יוטיוב
*  - ביקורת

קטגוריה:סרטי דרמה אמריקאיים
קטגוריה:סרטי מייקל קיין
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים משנת 1999
קטגוריה:סרטי 1999
קטגוריה:ג'ון אירווינג
קטגוריה:סרטים המבוססים על רומנים אמריקאים
קטגוריה:סרטים שצולמו במיין
קומודו (אי)

**קומודו** (באנגלית: **Komodo**; באינדונזית: **Pulau Komodo**) הוא אי השוכן בדרום אינדונזיה באוקיינוס ההודי בין סומבווה (Sumbawa) לפלורס. האי ידוע בעיקר בזכות הלטאות הגדולות בעולם - דרקוני קומודו השוכנים בעיקר בו. הלטאות נפוצות ברחבי האי ואנדמיות לו ול-5 איים סמוכים: רינצ'ה, פאדאר, גילי מותאנג, נוסא כודה הנקרא גם אוואדי סאמי ופלורס.

אוכלוסיית האי מונה כ-2,000 אנשים מבני הבוגי  שאבותיהם הגיעו לאי כאסירים מסולאווסי בשנת 1908. רובם הגדול מוסלמים, אך חלקם גם נוצרים או הינדים.

האתר מפורסם עקב הפארק הלאומי קומודו השוכן במרכזו והוא אתר מורשת עולמית המוגדר כאחד משבעת פלאי עולם הטבע. הוא גם אתר מועדף לצלילות עקב הנוף ושפע האלמוגים והדגים שבמימיו וכן ממראה החוף הוורוד. האי מושך מאות תיירים מדי שנה.

המושל המקומי פרסם בנובמבר 2018 הודעה מוקדמת  כי האי ייסגר לשנה אחת מינואר 2020 לשיקום כאשר למעשה לא התקבלה שום החלטה על סגירה. התברר כי לא היה שום איום של ירידה בדרקוני קומודו באי כתוצאה מתיירות או שיטור בלתי חוקי של בעלי החיים וטורפיהם. אותו מושל אומנם נסוג מכוונת הסגירה, אך הכריז באותה עת על התוכניות להעלות את דמי הכניסה לפארק ל 500 עד 1000 דולר למבקרים בינלאומיים, ול 50,000 $ עבור ספינות שייט שנכנסות לפארק. טרם ברור אם הרעיון הזה ייושם.

נוף האי מיוער בדלילות, מכיל דקלים רבים ובעל אקלים חם מאוד. בעלי החיים הנפוצים ביותר בו הם דרקוני קומודו, ובנוסף להם חיים בו גם תאואים ואיילי טימור שהובאו מדרום-מזרח אסיה וכמותם הובאו גם חזירי בר, מקוקים, קקדואיים וגחנים. הדרקונים יכולים לטרוף את החיות שהובאו, ואפילו תאואים, ולעיתים רחוקות הם טורפים אנשים.

## גלריה

קובץ:Komodo dragon (Varanus komodoensis) 3 (cropped).jpg|דרקון קומודו
קובץ:Komodo Flores Schiffsübernachtung.jpg
קובץ:Komodo beach, 2016 (01).jpg
קובץ:Sea cucumber grouping komodo.jpg


## קישורים חיצוניים

* The fight for Dragon Island - מאתר ה-BBC
* 

## הערות שוליים

קטגוריה:אינדונזיה: איים
אורבן גדול-פה

**אורבן גדול-פה** (שם מדעי: *Neoclinus blanchardi*) הוא מין דג ממשפחת הצ'נופסידיים החי במערב אוקיינוס השקט.
## מאפיינים
האורבן גדול-פה יכול להגיע לאורך 30 ס"מ והוא בעל ראש גדול עם לסת מגודלת ביותר שיכולה להתמתח. העיניים גדולות והגוף קצר. הדג מסתתר רוב זמנו במאורות אך יוצא לצוד בערבים. לדג סנפירי חזה גדולים אך שאר הסנפירים קטנים ודמויי-רעמה קוצנית והזנב דק מאוד. האורבן הוא יצור טריטוריאלי התוקף מסיגי גבול ובעת הצורך יתמודד עם הפולש באמצעות פיו המנופח הנפרש כמו מניפה ואיתו הוא דוחף את יריביו בפה, בדומה להיפופוטם.

דגים אלה חיים במים רדודים סמוך לקרקעית מעומק 3 ועד 73 מטר. הם חיים לחופי קליפורניה מסן פרנסיסקו לחצי האי באחה קליפורניה.

## קישורים חיצוניים

## הערות שוליים

קטגוריה:דמויי-קרנון
קטגוריה:בעלי חיים שתוארו ב-1858
קטגוריה:טקסונים שתוארו בידי שארל פרדריק ז'ראר
Remix OS

**רמיקס לינוקס** (באנגלית: **Remix OS**) היא הפצת גנו/לינוקס, המיועדת לשימוש במחשבים אישיים ומכשירים ניידים מבוססי ARM. המטרה הייתה לאפשר הרצת אפליקציית מובייל המיועדות למערכת אנדרואיד במחשבים נייחים. 

היא פותחה על ידי צוות הפיתוח של חברת Jide Technology (ג'ייד טכנולוגיות) ושוחררה בתאריך 25 בינואר 2016 (גרסה 2.0.109).

ההפצה ניתנת להורדה בחינם דרך האתר הרשמי ולה 2 גרסאות עיקריות: גרסה למחשבים נייחים (Remix OS for PC), וגרסה למכשירים ניידים (Remix OS for Mobile).

המערכת מופצת כשעליה מותקנות מראש תוכניות רבות כגון: דפדפן האינטרנט (FireFox), חבילת יישומים משרדיים (Microsoft Office), תוכנת מסרים מיידיים (WhatsApp) ועוד.

בתאריך 17 ביולי 2017, הודיעה חברה ג'יד טכנולוגיות כי היא מפסיקה את הפיתוח של מערכת ההפעלה בעבור מחשבי PC.

## רשימת גרסאות
**רשימת גרסאות המיועדות למחשב:**

**להלן 5 גרסאות המיני האחרונות:**

## קישורים חיצוניים

* אתר רשמי Remix OS. 
* הורדת Remix OS באתר Sourceforge. 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הפצות של GNU/לינוקס
קטגוריה:תוכנה חופשית